rejauldu/bengali-wikipedia huggingface dataset:
পাহাড়ি বুলবুল (Ixos mcclellandii) হলো বুলবুল পরিবারের পাইকোনোটিড গণের একটি সংবার্ড প্রজাতি। একে প্রায়শই হাইপিসিপেটে অন্তর্ভুক্ত করা হয়, তবে এটি Ixos এর সুন্দা বুলবুল প্রজাতির কাছাকাছি বলে মনে হয়। এটি দক্ষিণ-পূর্ব এশিয়াতে পাওয়া যায় এবং আইইউসিএন দ্বারা এটি হুমকিমুক্ত প্রজাতি বলে বিবেচিত। এটির নামকরণ করা হয়েছে ব্রিটিশ ইস্ট ইন্ডিয়া কোম্পানির সার্জন জন ম্যাকক্লল্যান্ডের নামে।  শ্রেণিবিন্যাস পাহাড়ি বুলবুলি মূলত ১৮৪০ সালে টমাস হর্সফিল্ডের হাইপসিপেটে গোত্রে বর্ণিত হয়েছিল। পাহাড়ি বুলবুলির বিকল্প নামগুলির মধ্যে রয়েছে সবুজ-ডানাযুক্ত বুলবুল, ম্যাকক্লেল্যান্ডের বুলবুল, ম্যাকক্লিল্যান্ডের রুফস-বেলিড বুলবুল, পর্বতযুক্ত বুলবুল এবং রাউফাস-পেটযুক্ত বুলবুল। সাধারণ নামের মধ্যে রয়েছে আরো রয়েছে 'পার্বতী বুলবুল' ও ক্যামেরুন গ্রিনবুল।  উপপ্রজাতি  এ পর্যন্ত এ প্রজাতির নয়টি উপপ্রজাতি শনাকৃত করা হয়েছে:   I. m. mcclellandii - (Horsfield, 1840): পূর্ব হিমালয় থেকে উত্তর-পশ্চিম মিয়ানমারে পাওয়া গেছে  I. m. ventralis - Stresemann & Heinrich, 1940: দক্ষিণ-পশ্চিম মিয়ানমারে পাওয়া গেছে  I. m. tickelli - (Blyth, 1855): মূলত  হাইপিসিপেটস  বংশের আলাদা প্রজাতি হিসাবে বর্ণনা করা হয়েছে।  পূর্ব মিয়ানমার এবং উত্তর-পশ্চিম থাইল্যান্ডে পাওয়া যায়  I. m. similis - (Rothschild, 1921): উত্তর-পূর্ব মিয়ানমার থেকে দক্ষিণ চীন এবং উত্তর ইন্দোচিনা পর্যন্ত পাওয়া গেছে  I. m. holtii - (Swinhoe, R., 1861): মূলত হাইপিসিপেটস এর আলাদা প্রজাতি হিসাবে বর্ণনা করা হয়েছে।  দক্ষিণ-পূর্ব চীনে পাওয়া যায়  I. m. loquax- Deignan, 1940: উত্তর-মধ্য এবং উত্তর-পূর্ব থাইল্যান্ড, দক্ষিণ লাওসে পাওয়া গেছে  I. m. griseiventer- (Robinson & Kloss, 1919): দক্ষিণ ভিয়েতনামে পাওয়া গেছে  I. m. canescens- Riley, 1933: মূলত একটি পৃথক প্রজাতি হিসাবে বর্ণিত।  দক্ষিণ-পূর্ব থাইল্যান্ড এবং দক্ষিণ-পশ্চিম কম্বোডিয়ায় পাওয়া যায়  I. m. peracensis- (Hartert & Butler, AL, 1898): মালয় উপদ্বীপে পাওয়া গেছে   তথ্যসূত্র   বিষয়শ্রেণী:হিমালয়ের পাখি বিষয়শ্রেণী:চীনের পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:১৮৪০-এ বর্ণিত পাখি
ঢাকা - যশোর রেলপথ ১৭২ কিলোমিটার দীর্ঘ  একটি ব্রডগেজ রেলপথ। এটি বাংলাদেশ সরকারের রেলপথ মন্ত্রাণালয়ের অধীনে নির্মাণ করা হচ্ছে। লাইনটি ঢাকা, নারায়ণগঞ্জ, মুন্সীগঞ্জ, শরীয়তপুর, মাদারীপুর, ফরিদপুর, গোপালগঞ্জ, নড়াইল হয়ে যশোর পৌঁছেছে। এটি পদ্মা সেতু সংশ্লিষ্ট একটি প্রকল্প।  ইতিহাস thumb|ঢাকায় নির্মাণাধীন রেলপথের অংশ পদ্মা সেতু রেল সংযোগ প্রকল্পের মাধ্যমে রেলওয়ে নেটওয়ার্কের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে আনা হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার ব্রডগেজ রেললাইন নির্মাণ করা হচ্ছে। ২০২৪ সালে পুরো প্রকল্পের কাজ শেষ করার সময়সীমা নির্ধারণ করা হয়েছে। পদ্মা সেতুর ওপর দিয়ে রেল লাইন নির্মাণসহ এই প্রকল্পে ৩৯ হাজার ২৪৬ কোটি টাকা ব্যয় হচ্ছে। এই প্রকল্পে বাংলাদেশ সরকার অর্থায়ন করছে ১৮ হাজার ২১০ কোটি টাকা, বাকি ২১ হাজার ৩৬ কোটি টাকা অর্থায়ন করছে চীন।  বাংলাদেশ রেলওয়ের পদ্মা রেল সংযোগ রেলপথটি ঢাকার কমলাপুর থেকে শুরু হয়ে নারায়ণগঞ্জ, মুন্সীগঞ্জ, মাদারীপুর, শরীয়তপুর, ফরিদপুর, গোপালগঞ্জ, নড়াইলের ওপর দিয়ে গিয়ে শেষ হবে যশোরে। এই রেলপথটির  প্রথম সেকশন কমলাপুর থেকে গেন্ডারিয়া পর্যন্ত হচ্ছে ডুয়েলগেজ ডাবল লাইন।  দ্বিতীয় সেকশন হচ্ছে গেন্ডারিয়া থেকে মাওয়া ৩৬ কিলোমিটার সিঙ্গেল লাইন। এটি ব্রডগেজ। এই সেকশনে থাকবে ৪টি স্টেশন।  তৃতীয় সেকশন হচ্ছে মাওয়া থেকে ভাঙ্গা জংশন পর্যন্ত ৪২ কিলোমিটার। এটিও হচ্ছে সিঙ্গেল লাইন ব্রডগেজ। এই ৪২ কিলোমিটারের মধ্যে স্টেশন থাকবে ৫টি।  চতুর্থ সেকশনে ভাঙ্গা থেকে রূপদিয়া পর্যন্ত রেলপথ হচ্ছে ৮৬ কিলোমিটার। এটিও হচ্ছে ব্রডগেজ সিঙ্গেল লাইন। এই অংশে স্টেশন হচ্ছে ১০টি।  ১৭২ কিলোমিটার রেলপথে মোট স্টেশন হচ্ছে ২০টি। যার মধ্যে ১৪টি নতুন নির্মাণ হচ্ছে। এগুলো হচ্ছে-কেরানীগঞ্জ, নিমতলা, শ্রীনগর, মাওয়া, জাজিরা, শিবচর, ভাঙ্গা, নাগরকান্দা, মুকসুদপুর, মহেশপুর, লোহাগড়া, নড়াইল, পদ্মবিলা এবং জামদিয়া। বাকি ছয়টি স্টেশন পুনঃবিন্যাস করা হচ্ছে। এই রেল পথের মধ্যে প্রায় ২২ কিলোমিটার নির্মাণ হচ্ছে ভায়াডাক্ট রেলপথ। মাটি থেকে ১১ মিটার উঁচু দিয়ে রেল লাইন নির্মাণ হচ্ছে। এই অংশে স্টেশন থাকবে দুটি। নির্মাণ করা হবে ৪৩ কিলোমিটার লুপ। থাকবে একটি মেইন লাইন, স্থাপন করা হচ্ছে লিফট। এর বাইরে পদ্মা রেল লিংক প্রকল্পের আওতায় নির্মাণ করা হচ্ছে বড় ব্রিজ ৬৬ মিটার এবং ছোট-বড় মিলিয়ে ২২৪ মিটার ব্রিজ-কালভার্ট। ৩০টি লেভেল ক্রসিং এবং ৪০টি আন্ডারপাস নির্মাণ হবে।  ২০১৬ সালের ১ জানুয়ারি থেকে ২০২৪ সালের ৩০ জুন পর্যন্ত প্রকল্পের মেয়াদ ধরা হয়েছে।  স্টেশন তালিকা ঢাকা–যশোর রেলপথে থাকা রেলওয়ে স্টেশন গুলো  নিম্নে উল্লেখ করা হলো: কমলাপুর রেলওয়ে স্টেশন গেন্ডারিয়া রেলওয়ে স্টেশন কেরানীগঞ্জ রেলওয়ে স্টেশন নিমতলা রেলওয়ে স্টেশন শ্রীনগর (মুন্সীগঞ্জ)­ রেলওয়ে স্টেশন মাওয়া রেলওয়ে স্টেশন জাজিরা রেলওয়ে স্টেশন শিবচর রেলওয়ে স্টেশন ভাঙ্গা জংশন রেলওয়ে স্টেশন নগরকান্দা রেলওয়ে স্টেশন মুকসুদপুর রেলওয়ে স্টেশন মহেশপুর রেলওয়ে স্টেশন কাশিয়ানী জংশন রেলওয়ে স্টেশন লোহাগড়া রেলওয়ে স্টেশন নড়াইল রেলওয়ে স্টেশন জামদিয়া রেলওয়ে স্টেশন পদ্মবিলা জংশন রেলওয়ে স্টেশন রূপদিয়া রেলওয়ে স্টেশন,যশোরের দিকে। সিঙ্গিয়া রেলওয়ে স্টেশন, খুলনার দিকে।  আরো দেখুন  দর্শনা জংশন-খুলনা লাইন নাভারন-মুন্সিগঞ্জ রেলপথ  তথ্যসূত্র  বিষয়শ্রেণী:ঢাকার রেল পরিবহন বিষয়শ্রেণী:বাংলাদেশের ডুয়েলগেজ রেলপথ বিষয়শ্রেণী:বাংলাদেশের ৫ ফুট ৬ ইঞ্চি গেজ রেলপথ বিষয়শ্রেণী:পদ্মা সেতু বিষয়শ্রেণী:বাংলাদেশের রেলপথ
গেটরাইট হলো একটি ডাউনলোড ম্যানেজার যেটি মাইকেল বারফোর্ড তৈরি করেন। বারফোর্ড'স কোম্পানি এবং হেডলাইট সফটওয়্যার ১৯৯৭ সালে সর্বপ্রথম এই প্রোগ্রামটি প্রকাশ করে। এই প্রোগ্রামটি যেসময় বাজারে আসে তখন এর অন্যতম একটি বৈশিষ্ট্য ছিলো ডাউনলোড বিঘ্নিত ফাইলগুলোকে পুনরায় ডাউনলোড করার সুবিধা।  বৈশিষ্ট্য  গেটরাইট এর সাহায্যে কোনো ফাইল একবার থামিয়ে দিয়ে আবার পুনরায় ডাউনলোড করা যায়, ডাউনলোড এর গতি বাড়ানোর জন্য এটি বিভিন্ন সার্ভার থেকে ফাইল ডাউনলোড করে থাকে,ডাউনলোড থামানো বা পুনরায় শুরু করার সময়সূচি কিংবা কোনো ফাইল ডাউনলোড শেষ হওয়ার পর স্বয়ংক্রিয় ভাবে ইন্টারনেট সংযোগ বন্ধ করে দেওয়ার সুবিধা এতে রয়েছে । মাইক্রোসফট এর ইন্টারনেট এক্সপ্লোরার,মজিলা এবং ফ্লাশ গেট এর সাথে এটি সহজেই যুক্ত হয়ে কাজ করতে পারে।  এটি বিট টোরেন্ট,মেটালিঙ্ক,পোডকাস্ট ইত্যাদি হতে ডাউনলোড করার সুবিধা দিয়ে থাকে। এর পাশাপাশি এতে এমডি ৫ ভেরিফিকেশন এবং চেকসাম সুবিধা যুক্ত রয়েছে।  বাজারের বিভিন্ন সংস্করণ  ভারশন ৬ তে স্ট্যান্ডার্ড এবং প্রো এই দুই ধরনের লাইসেন্স এর সুবিধা রয়েছে।যেখানে  "স্ট্যান্ডার্ড"  হলো পূর্ববর্তী ভারশনের একটি প্রতিরূপ, তেমনি প্রো তে কিছু নতুন সুবিধা রয়েছে যেমন: আপলোডের সীমা, কাজ করার জন্য প্রোগ্রামিং স্ক্রিপ্ট ব্যবহার করা, ওয়েব সার্ভার এর সুবিধা, এবং যখন দুই এর অধিক কম্পিউটার কিংবা নেটওয়ার্ক ব্যবহার করা হয় তখন প্রক্সি কিংবা ক্লায়েন্ট সার্ভার ব্যবহার করার সুবিধা এই সফটওয়্যার দিয়ে থাকে।  আরো দেখুন  Comparison of download managers  তথ্যসূত্র  বহিঃসংযোগ  বিষয়শ্রেণী:১৯৯৭-এর সফটওয়্যার বিষয়শ্রেণী:ডাউনলোড ম্যানেজার বিষয়শ্রেণী:BitTorrent clients বিষয়শ্রেণী:Windows-only shareware
রাজিন্দর সিং চিব (জন্ম ১৯৪২, যিনি আরএস চিব নামেও পরিচিত) একজন ভারতীয় রাজনীতিবিদ এবং প্রাক্তন ভারতীয় বিমান বাহিনীর কর্মকর্তা। তিনি ডেমোক্রেটিক প্রোগ্রেসিভ আজাদ পার্টির সদস্য। চিব ১৯৮৬ থেকে ১৯৯০ সাল পর্যন্ত জম্মু ও কাশ্মীরের মন্ত্রিসভায় স্বাস্থ্য, পর্যটন, চিকিৎসা শিক্ষা এবং পরিবেশ মন্ত্রী হিসেবে দায়িত্ব পালন করেন এবং ২০০৯ থেকে ২০১৪ সাল পর্যন্ত কারিগরি শিক্ষা, চিকিৎসা শিক্ষা এবং যুব বিষয়ক ও ক্রীড়া মন্ত্রী হিসেবে পুনরায় নিযুক্ত হন। ৩ অক্টোবর ২০২২ তারিখে চিবকে ডেমোক্রেটিক আজাদ পার্টির সাধারণ সম্পাদক নিযুক্ত করা হয়।   রাজনৈতিক জীবন  আরএস চিব জম্মু ও কাশ্মীর ন্যাশনাল কনফারেন্সের মাধ্যমে তার রাজনৈতিক জীবন শুরু করেন এবং ১৯৮৬ থেকে ১৯৯০ সাল পর্যন্ত জম্মু ও কাশ্মীর সরকারের ক্যাবিনেট মন্ত্রী হিসেবে দায়িত্ব পালন করেন। প্রাক্তন সৈনিক এবং বাস্তুচ্যুত ব্যক্তিদের অবহেলার অভিযোগ এনে তিনি তার পদ এবং দল থেকে পদত্যাগ করেন।  এরপর ভিপি সিং ভারতের প্রধানমন্ত্রী থাকাকালীন তিনি জনতা দলে যোগ দেন এবং জম্মু, উধমপুর এবং গুরুদাসপুর থেকে লোকসভা নির্বাচনে প্রতিদ্বন্দ্বিতা করে ব্যর্থ হন। ১৯৯৯ সালে জনতা দলের বিলুপ্তির পর চিব ভারতীয় জনতা পার্টিতে যোগ দেন।  ২০০২ সালে চিব সুচেতগড় বিধানসভা কেন্দ্র থেকে জম্মু ও কাশ্মীর বিধানসভা নির্বাচনে প্রতিদ্বন্দ্বিতা করেছিলেন কিন্তু হেরে যান। পরে তিনি ভারতীয় জাতীয় কংগ্রেসে যোগ দেন। তিনি জম্মু ও কাশ্মীর প্রদেশ কংগ্রেস কমিটির সহ-সভাপতি এবং সাধারণ সম্পাদক হিসেবেও দায়িত্ব পালন করেছেন।  ২০২২ সালের আগস্টে গুলাম নবী আজাদ ভারতীয় জাতীয় কংগ্রেস থেকে পদত্যাগ করার পর চিব প্রাক্তন মন্ত্রীদের মধ্যে ছিলেন যারা আজাদের সমর্থনে পদত্যাগ করেছিলেন। তিনি ডেমোক্রেটিক আজাদ পার্টির সদস্য হন।  ৩ অক্টোবর ২০২২ তারিখে আরএস চিবকে ডেমোক্রেটিক আজাদ পার্টির সাধারণ সম্পাদক নিযুক্ত করা হয়।   ব্যক্তিগত জীবন  চিবের জন্ম ওয়াটালা ভিম্বরে (বর্তমানে পাকিস্তান শাসিত কাশ্মীর)। তিনি পিলানির বিড়লা ইনস্টিটিউট অফ টেকনোলজি অ্যান্ড সায়েন্স থেকে বিই ডিগ্রি এবং ইন্ডিয়ান ইনস্টিটিউট অফ সায়েন্স থেকে স্নাতকোত্তর ডিগ্রি অর্জন করেন। তিনি ইনস্টিটিউশন অফ ইলেকট্রনিক্স অ্যান্ড টেলিকমিউনিকেশন ইঞ্জিনিয়ার্সে ফেলোশিপও পেয়েছেন। তিনি রাজৌরির বাবা গোলাম শাহ বাদশা বিশ্ববিদ্যালয়ে সম্মানসূচক অধ্যাপক হিসেবে দায়িত্ব পালন করেন।  তিনি উষা চিবের সাথে বিবাহিত এবং তাদের দুই পুত্র, বিবেক এবং কুণাল। বিবেক চিব হলেন দিল্লি হাইকোর্ট কর্তৃক মনোনীত সিনিয়র অ্যাডভোকেট। কুণাল চিব হলেন একজন ব্যবসায়ী এবং জম্মু ও কাশ্মীর পাওয়ার লিফটিং অ্যাসোসিয়েশনের সভাপতি।   তথ্যসূত্র   বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জম্মু ও কাশ্মীরের জনতা দলের রাজনীতিবিদ বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:জম্মুর রাজনীতিবিদ বিষয়শ্রেণী:১৯৪২-এ জন্ম বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর ন্যাশনাল প্যান্থার্স পার্টির রাজনীতিবিদ
আপনি যদি শারীরিক ক্ষতির হুমকি দেখতে পান (নিজের ক্ষতি করা সহ):  ১. সকল হুমকিকে গুরুত্ব সহকারে বিবেচনা করুন অনেক হুমকি নিরর্থক হলেও, এর মূল্যায়নের দায়িত্ব উইকিমিডিয়া ফাউন্ডেশনের কর্মীদের ওপর ছেড়ে দিন।  আপনি যদি তাৎক্ষণিক ঝুঁকিতে থাকেন, তাহলে আপনার স্থানীয় জরুরি পরিষেবাতে কল করুন। ২. উইকিমিডিয়া ফাউন্ডেশনের সঙ্গে যোগাযোগ করুনহুমকির বিস্তারিতসহ সঙ্গে সঙ্গে  ঠিকানায় ইমেইল পাঠান। বিকল্পভাবে, আপনার উইকিপিডিয়া অ্যাকাউন্টে ইমেইল সক্রিয় থাকলে এই লিংকে ক্লিক করে জরুরি প্রতিক্রিয়া দলকে বার্তা দিন। এই যোগাযোগ পদ্ধতিগুলো কেবলমাত্র শারীরিক ক্ষতির হুমকি (নিজের ক্ষতি করা সহ) ক্ষেত্রে ব্যবহারের জন্য। অন্যান্য বিষয়ে জানতে উইকিপিডিয়া:আমাদের সাথে যোগাযোগ দেখুন। যে পাতায় হুমকির বার্তাটি দেখেছেন তার সঠিক নাম বা ইউআরএল, দেখার সময় ও আপনার সময় অঞ্চল উল্লেখ করুন। আপনি চাইলে পার্থ্যকের লিংকও দিতে পারেন। এই ইমেইল ঠিকানাটি সার্বক্ষণিক পর্যবেক্ষণে থাকে। কর্মীরা সাধারণত তাৎক্ষণিকভাবে আপনার ইমেইল গ্রহণের নিশ্চয়তা প্রদান করবেন। (আপনার স্প্যাম ফোল্ডারও পরীক্ষা করুন।) যদি ৩০ মিনিটের মধ্যে সাড়া না পান, তাহলে আপনার ইমেইলটি  ঠিকানায় ফরোয়ার্ড করুন।WMF-এর অনুরোধ অনুযায়ী উইকিমিডিয়া ফাউন্ডেশনের অন্যান্য ঠিকানায় ইমেইল পাঠাবেন না বা ফোন করবেন না—এতে বিভ্রান্তি তৈরি হয়। কর্মীরা যথাযথ ব্যবস্থা গ্রহণ করবেন, যেমন অবস্থান শনাক্ত করা ও সংশ্লিষ্ট কর্তৃপক্ষের সাথে যোগাযোগ করা। ৩. উইকিপিডিয়ার প্রশাসকদের ব্যক্তিগতভাবে জানান ইমেইল, আইআরসি, ডিসকর্ড, অথবা অন্যান্য কম দৃশ্যমান যোগাযোগ মাধ্যম ব্যবহার করুন—আলোচনাসভা বা আলাপ পাতায় নয়। কোন প্রশাসক বর্তমানে সক্রিয় রয়েছেন যদি জানতে চান, তাহলে এই সরঞ্জামটি ব্যবহার করুন।  আপনি নিজে প্রশাসক হলেও, অন্যান্য প্রশাসকদের জানানো উচিত।   প্রশাসকদের জন্য পরামর্শ    আত্মহত্যা বা অন্যান্য আত্ম-ক্ষতির হুমকির জন্য বাধাদানের প্রশ্নে বিচক্ষণতার প্রয়োজন তবে সাধারণভাবে, নির্দিষ্ট হুমকিগুলি অপসারণ করা উচিত (একটি সুচিন্তিত সম্পাদনা সারাংশ সহ) এবং সংশোধনটি মুছে ফেলা উচিত, যেগুলো পরবর্তীতে গোপন করা হবে।  অন্যদের বিরুদ্ধে হুমকির প্রতিকার হিসেবে বাধাদান (সাধারণত আলাপ পাতায় প্রবেশাধিকার অপসারণ সহ) ও সম্ভবত ইমেইলেও বাধা দেওয়ার মাধ্যমে মোকাবেলা করা উচিত। এই ধরনের হুমকি মুছে ফেলার পাশাপাশি সংস্করণ অপসারণ প্রয়োগ করার বিষয়টি বিবেচনা করা উচিত।  ব্যক্তিগত তথ্য সম্বলিত যেকোনো লেখা গোপন করার অনুরোধ করুন।  সন্দেহ হলে,  ঠিকানায় ইমেল করুন। উচ্চ-প্রদর্শিত আলোচনাসভা থেকে দূরে থাকুন।   বহিঃসংযোগ    উইকিমিডিয়া ফাউন্ডেশনের জরুরি প্রতিক্রিয়া ব্যবস্থার নেপথ্যের এক ঝলক  metawiki:Threats of harm  বিষয়শ্রেণী:উইকিপিডিয়া প্রকল্পের বিষয়বস্তু নির্দেশাবলী
ফাহাদ মুস্তাফা (; জন্ম: ২৬ জুন ১৯৮৩) হলেন একজন পাকিস্তানি অভিনেতা এবং প্রযোজক যিনি উর্দু চলচ্চিত্র এবং টেলিভিশনে কাজ করেন। পাকিস্তানের সর্বোচ্চ পারিশ্রমিকপ্রাপ্ত অভিনেতাদের মধ্যে তিনি অন্যতম। মুস্তাফা পাকিস্তানের "বৃহত্তম গেম শো" জিতো পাকিস্তানের উপস্থাপক হিসেবে সর্বাধিক পরিচিত।  মুস্তাফা উমরাও জান আদা দিয়ে তার অভিনয় জীবন শুরু করেন এবং ম্যায় আব্দুল কাদির হুন, এক তামান্না লাহসিল সি, দাঘ, কাঙ্কর এবং দুসরি বিভি নাটকের মাধ্যমে সাফল্য অর্জন করেন। তারপরে তিনি না মালুম আফ্রাদ (২০১৪) এর মাধ্যমে চলচ্চিত্রে আত্মপ্রকাশ করেন এবং মাহ ই মীর (২০১৬), জওয়ানি ফির না আনি ২ (২০১৮), লোড ওয়েডিং (২০১৮) এবং কায়েদ-ই-আজম জিন্দাবাদ (২০২২) সফল চলচ্চিত্রগুলিতে অভিনয় করেন। টেলিভিশন থেকে কিছুদিন বিরতির পরে, মুস্তাফা কাভি ম্যায় কাভি তুম (২০২৪) দিয়ে নাটক অভিনয়ে ফিরে আসেন।   প্রাথমিক জীবন  ফাহাদ মুস্তাফা পাকিস্তানের লারকানায় একটি সিন্ধি পরিবারে জন্মগ্রহণ করেন। তার বাবা সালাহউদ্দিন টুনিও একজন সুপরিচিত সিন্ধি অভিনেতা এবং মুস্তফার দুই ভাই এবং এক বোন রয়েছে।  যদিও তিনি প্রাথমিকভাবে করাচির বাকাই মেডিক্যাল ইউনিভার্সিটিতে ডক্টর অফ ফার্মেসিতে ডিগ্রি অর্জন করতে ভর্তি হয়েছিলেন কিন্তু পড়াশোনা শেষ করার আগেই তিনি বিশ্ববিদ্যালয় ছেড়ে দেন।   কর্মজীবন  ফাহাদ মুস্তাফাকে প্রথম দেখা যায় শেশে কা মহলে নাটকে। ২০০৮ সালে, তিনি টেলিভিশন নির্মাণে উদ্যোগী হন। তার অন্যান্য উল্লেখযোগ্য টেলিভিশন সিরিয়ালগুলোর মধ্যে রয়েছে ইয়ে জিন্দেগি হ্যায়, হাল-ই-দিল, বহু রানি, অ্যায় দশত-ই-জুনুন, মাসুরি, আশতি, পুল সিরাত, মাস্তানা মাহি, ম্যায় আবদুল কাদির হুঁ, এবং কোই না আপনা। তিনি ২০১৪ সাল থেকে সুপরিচিত গেম শো জিতো পাকিস্তানের হোস্ট ছিলেন।  তিনি করাচিতে ২০১৩ সালে ১ম হাম অ্যাওয়ার্ড অনুষ্ঠান এবং ২০১৬ সালে দুবাইতে ২য় এআরওয়াই ফিল্ম অ্যাওয়ার্ড অনুষ্ঠানের সঞ্চালক ছিলেন। ২০১৭ সালে, তিনি পাকিস্তান সুপার লিগের একটি দল ফ্র্যাঞ্চাইজি করাচি কিংসের লঞ্চিং অনুষ্ঠানের সঞ্চালক ছিলেন। এরপর তিনি দুবাইতে ২০১৭ পাকিস্তান সুপার লিগের উদ্বোধনী অনুষ্ঠানেরও সঞ্চালক ছিলেন।  তিনি ২০১৪ সালে পরিচালক নাবিল কোরেশির না মালুম আফরাদ চলচ্চিত্রের মাধ্যমে আত্মপ্রকাশ করেন। এটিকে বক্স অফিস হিট ঘোষণা করা হয়। ২০১৬ সালে তিনি আঞ্জুম শাহজাদের মাহ ই মীর এবং কুরেশির অ্যাক্টর ইন ল- এ অভিনয় করেন। অ্যাক্টর ইন ল বক্স অফিসে খুব ভালো করেছিল। ১৬ তম লাক্স স্টাইল অ্যাওয়ার্ডে বছরের সেরা চলচ্চিত্র পুরস্কার জিতেছে, যেখানে মুস্তাফা চলচ্চিত্রে তার ভূমিকার জন্য সেরা অভিনেতার পুরস্কারও জিতেছে। এরপর তিনি শারমিন ওবায়েদ-চিনয় -এর অ্যানিমেটেড ছবি ৩ বাহাদুর: দ্য রিভেঞ্জ অফ বাবা বালাম এ কণ্ঠের ভূমিকায় অভিনয় করেছিলেন। ২০১৮ সালে, তিনি নাদিম বেগের জওয়ানি ফির না আনি ২ এবং কুরেশির লোড ওয়েডিং- এ অভিনয় করেছিলেন; উভয় চলচ্চিত্র একই দিনে মুক্তি পেয়েছে, ২২ আগস্ট ২০১৮ সালে।  এছাড়াও তিনি তিনটি চলচ্চিত্র প্রযোজনা করেন।  মুস্তাফা ২০২৪ সালে হানিয়া আমিরের বিপরীতে কাভি ম্যায় কাভি তুম দিয়ে টেলিভিশন শিল্পে অভিনয়ের প্রত্যাবর্তন করেন।   ব্যক্তিগত জীবন  ২০০৬ সালে মুস্তাফা পাকিস্তানি লেখিকা সানা ফাহাদকে বিয়ে করেন। এই দম্পতির দুটি সন্তান রয়েছে। তাদের মধ্যে কন্যার জন্ম ২০১১ সালের এপ্রিলে এবং পুত্রের জন্ম ২০১৬ সালের জানুয়ারিতে হয়।   তথ্যসূত্র    বহিঃসংযোগ     বিষয়শ্রেণী:উর্দু চলচ্চিত্র অভিনেতা বিষয়শ্রেণী:নিগার পুরস্কার বিজয়ী বিষয়শ্রেণী:পাকিস্তানি টেলিভিশন অভিনেতা বিষয়শ্রেণী:করাচির অভিনেতা বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:সিন্ধি অভিনেতা
ফেজ্যান্ট দ্বীপ (, , ) হলো একটি জনমানবহীনন দ্বীপ যা বিডাসোয়া নদীর মাঝে অবস্থিত। এটি ফ্রান্স এবং স্পেন এর সীমানার মাঝে অবস্থিত এবং এটির শাসনব্যবস্থা দুই দেশের মাঝে পর্যায়ক্রমে পরিবর্তন হয়ে থাকে।  দ্বীপটি আসলে একটি কনডোমিনিয়াম বা এমন আন্তর্জাতিক আইনের আওতাধীন অঞ্চল, যার শাসনক্ষমতা একাধিক শক্তি দ্বারা মীমাংসার ভিত্তিতে নির্ধারিত হয়।España asume la jurisdicción de la isla de los Faisanes, la más pequeña del mundo (Retrieved 3 December 2015)  ১৬৫৯ সালের ফিরেনিইস সন্ধি দ্বারা দ্বীপটি প্রতিষ্ঠিত। যুক্ত সার্বভৌমত্ব দ্বারা প্রতি ছয় মাস পর পর ফ্রান্স এবং স্পেন এর মাঝে এর দায়িত্ব পরিবর্তিত হতে থাকে। এটি অনুষ্ঠানিকভাবে স্পেনের সান সেবাইসটাইনের নৌ সেনাদের দায়িত্বে থাকে ১লা ফেব্রুয়ারি থেকে ৩১জুলাই পর্যন্ত। আর ফ্রান্সের বেয়োনে দায়িত্বে থাকে ১ আগস্ট থেকে ৩১ জানুয়ারি পর্যন্ত। অর্থাৎ দ্বীপটি সার্বিকভাবে ইরুন, গিপুজকোয়া, স্পেন ও হেনদায়, পিরেনেস, আটল্যান্টিকুইস, ফ্রান্স দ্বারা পরিচালিত হয়।   ভূপ্রকৃতি এই দ্বীপটি হচ্ছে একটি রাজনৈতিক অধিরাজ্যEspaña asume la jurisdicción de la isla de los Faisanes, la más pequeña del mundo (Retrieved 3 December 2015) যা স্পেন ও ফ্রান্সের সার্বভৌম ক্ষমতার অধীনে ১৬৫৯ সালে পিরেনিসের চুক্তির মাধ্যমে প্রতিষ্ঠা করা হয়েছিল, এবং সরকারীভাবে ছয় মাসের জন্য স্পেনের স্যান সেবাস্টিয়ান (১লা ফেব্রুয়ারি– ৩১ জুলাই) অঞ্চলের এবং ফ্রান্সের বায়ন (১ আগস্ট – ৩১ জানুয়ারি) অঞ্চলের নৌ কমান্ডারের শাসনে থাকে; প্রকৃতপক্ষে এটি ইরুন (গুইপুস্কয়া, স্পেন) এবং হেনদাইয় (পিরেনিস-অ্যাটলান্টিকেস, ফ্রান্স) কর্তৃক যথাক্রমে পরিচালিত হয়।  এই দ্বীপটি প্রায়  দীর্ঘ এবং  চওড়া যা ক্ষয় হয়ে যাচ্ছে।   ইতিহাস  থাম্ব|250x250পিক্সেল|স্পেনের দিক থেকে ফেজ্যান্ট দ্বীপ দ্বীপে ঘটা সর্বাধিক গুরুত্বপূর্ণ ঐতিহাসিক ঘটনাটি হলো পাইরিনিদের সন্ধি স্বাক্ষর অনুষ্ঠান। প্রায় ত্রিশ বছরের যুদ্ধের শেষের দিকে ১৬৫৯ সালে স্পেনের গ্র্যান্ডি লুইস ডি হারো এবং ফ্রান্সের মুখ্যমন্ত্রী কার্ডিনাল মাজারিনের মধ্যে অনুষ্ঠিত ২৪ টি সম্মেলনের পর এ চুক্তি স্বাক্ষর হয়। সভার স্মরণে দ্বীপের মাঝখানে একটি মনোলিথ বা ভৌগোলিক স্মারক তৈরি করা হয়।  এই দ্বীপটি আরও বেশ কয়েকটি রাজকীয় বৈঠকের জন্য ব্যবহৃত হয়েছিল।   ১৬৫৯ সালে- চতুর্দশ লুই  তাঁর ভবিষ্যত স্ত্রী মারিয়া থেরেসা (১৬৩৮-১৬৮৩) এর সাথে দেখা করেন।  তাঁরা ছিলেন লে গ্র্যান্ড ডাউফিনের পিতামাতা ও অভিভাবক।  এক বছর পরে আইসেল অফ ফিয়াসান্টের সভায়  তিনি তার পিতা স্পেনের চতুর্থ রাজাকে বিদায় জানান। তিনি ফ্রান্সে পাড়ি দেওয়ার আগে চতুর্দশ লুইসের সঙ্গী  হয়েছিলেন।  ১৭২১ সালে চতুর্দশ লুই স্পেনের মারিয়ানা ভিক্টোরিয়া (১৭১৮–১৭৮১) এর সাথে মিলিত হন, যদিও দুজন কখনো বিয়ে করেনি।  এর পরিবর্তে লুইস মেরি লেজস্কেস্কা এবং মারিয়া পর্তুগালের প্রথম জোসেফকে কে বিয়ে করেছিলেন।   প্রবেশাধিকার  ভাটা থাকলে অনেক সময় স্পেন এর দিক দিয়ে দ্বীপটিতে প্রবেশ করা যায়।. এটি জনমানবহীন এবং এর প্রবেশাধিকার সংরক্ষিত।   তবে কিছু  ছুুুুটির দিন ও ঐতিহাসিক দিনে এটি সাধারণের জন্য খোলা রাখা হয়।  তাছাড়া সরকারি কর্মকর্তা, পরিচ্ছন্নককর্মী ও সৈনিকেরা দাপ্তরিক কাজের জন্য এর প্রবেশাধিকার পায়।   তথ্যসূত্র    বহিঃসংযোগ    বিবিসি নিউজে ফেজ্যান্ট দ্বীপ  বিষয়শ্রেণী:স্পেনের নদী দ্বীপ বিষয়শ্রেণী:ফ্রান্সের নদী দ্বীপ বিষয়শ্রেণী:ফ্রান্স–স্পেন সীমান্ত বিষয়শ্রেণী:আন্তর্জাতিক দ্বীপ বিষয়শ্রেণী:কূটনৈতিক স্থান
বন্দ-ই হিন্দুকুশ ( )   আফগানিস্তানের পারওয়ান প্রদেশের ঘোরবন্দ জেলার একটি পর্বত গিরিপথ। এটি পারওয়ানের পশ্চিমে এবং জাবাল সরজ জেলার সালাং গিরিপথের দক্ষিণ-পশ্চিমে অবস্থিত। এটি সিলসিলাহ ইয়ে কোহ ই হিন্দুকুশ এবং কোটাল ই হিন্দুকুশ পর্বত থেকে কয়েক কিলোমিটার দূরে অবস্থিত। গিরিপথটি আফগানিস্তানের সর্বোচ্চ গিরিপথগুলোর অন্যতম। এই অঞ্চলের জলবায়ু শুষ্ক উষ্ণ গ্রীষ্ম প্রধান।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ফার্সি ভাষার লেখা থাকা নিবন্ধ বিষয়শ্রেণী:আফগানিস্তানের পর্বত গিরিপথ বিষয়শ্রেণী:পারওয়ান প্রদেশের ভৌগোলিক অবস্থান
চিং শী (১৭৭৫-১৮৪৪)Murray, Dian,(1987), Pirates of the South China Coast, 1790-1810, pg65, Stanford University Press,  (; ক্যানটোনীজ: জিং শী; জেং -এর বিধবা স্ত্রী) ছিলেন চীনের কুখ্যাত নারী জলদস্যু যিনি ১৯ শতকের শুরুর দিকে চীন সাগরে জলদস্যুতা পেশায় নিয়োজিত ছিলেন। তিনি চেং ই সাও (সরলীকৃত চীনা: 郑一嫂; সনাতন চীনা: 鄭一嫂; পিনয়িন: Zhèng Yī Sǎo; ক্যানটোনীজ: Jihng Yāt Sóu; "জেং ইয়ের স্ত্রী") নামেও পরিচিত ছিলেন। তিনি ৩০০ -এর অধিক ছোট জাহাজের কমান্ডার ছিলেন এবং ২০,০০০ থেকে ৪০,০০০ -এর নেতৃত্ত্বে ছিলেন।Murray, Dian,(1987), Pirates of the South China Coast, 1790-1810, pg 71,Stanford University Press,  অন্য একটি তথ্যে দাবি করা হয় চিং -এর বহরে ১৮০০ নৌকা ও ৮০,০০০ জলদস্যু ছিল,Debates in Art and Design Education edited by Nicholas Addison, Lesley Burgess Pirate Lingo - Page 26 Skadi Meic Beorh - 2009 যাদের মধ্যে পুরুষ, নারী ও শিশুরাও ছিল। সেসময় তিনি বিভিন্ন সাম্রাজ্যের বিরোদ্ধে চ্যালেঞ্জ করেছিলেন, তারমধ্যে ব্রিটিশ সাম্রাজ্য, পর্তুগীজ ও চীনের কিং বংশধরেরা ছিলেন। অপ্রতিরোধ্য এই নারী চীন ও এশিয়ার সবচেয়ে ক্ষমতাবান, এবং সাড়া বিশ্বের অত্যধিক ক্ষমতাবান জলদস্যুদের মধ্যে একজন ছিলেন। তিনি অল্প সংখ্যক জলদস্যুদের মত কোন প্রকার বিচারের সম্মুখীন না হয়েই জলদস্যুতা থেকে অবসর গ্রহণ করেন। তাকে নিয়ে অসংখ্য বই, উপন্যাস, ভিডিও গেম ও চলচ্চিত্র নির্মীত হয়েছে।   প্রারম্ভিক জীবন  চিং শরি প্রারম্ভিক জীবন, জন্মনাম ও সুনির্দিষ্ট জন্ম তারিখ সম্পর্কে তেমন কোন তথ্য জানা যায় না। তিনি ছিলেন ক্যানটোনীজ একজন পতিতা যিনি ক্যান্টন নগরের ছোট একটি পতিতালয়ে কাজ করতেন।Lily Xiao Hong Lee, A. D. Stefanowska, Clara Wing-chung Ho - 2003 - 387 pages কিন্তু জলদস্যুরা তাকে অপহরণ করে। ১৮০১ সালে তিনি ক্যান্টোনের কুখ্যাত জলদস্যু জেং হিকে বিয়ে করেন। এর পর থেকে তিনি জেং -এর বিধবা স্ত্রী হিসেবেই পরিচিতি পান।   তথ্যসূত্র   বিষয়শ্রেণী:১৭৭৫-এ জন্ম বিষয়শ্রেণী:১৮৪৪-এ মৃত্যু বিষয়শ্রেণী:চীনা জলদস্যু বিষয়শ্রেণী:নারী জলদস্যু বিষয়শ্রেণী:চীনা নারী পতিতা বিষয়শ্রেণী:চীনা পতিতালয়ের মালিক ও ম্যাডাম
ইউর্দুসেভ ওজসোকমেনলার (জন্ম ১ জানুয়ারি ১৯৫২) একজন তুর্কি রাজনীতিবিদ যিনি ৯ জুলাই থেকে ১ নভেম্বর ২০১৫ পর্যন্ত গ্র্যান্ড ন্যাশনাল অ্যাসেম্বলির ডেপুটি স্পিকার হিসেবে দায়িত্ব পালন করেন। তিনি পিপলস ডেমোক্রেটিক পার্টি (এইচডিপি) থেকে জুন ২০১৫ সালের সাধারণ নির্বাচনে ভ্যানের নির্বাচনী জেলার সংসদ সদস্য নির্বাচিত হন। তিনি এর আগে ২০০৪ থেকে ২০০৯ সালের মধ্যে বায়লার মেয়র হিসেবে দায়িত্ব পালন করেছিলেন।   প্রাথমিক জীবন এবং কর্মজীবন  উর্দুসেভ ওজসোকমেনলার ১৯৫২ সালের ১ জানুয়ারি চানাক্কেলে প্রদেশের ল্যাপসকি জেলায় জন্মগ্রহণ করেন। তার মা প্রাথমিক বিদ্যালয়ের শিক্ষক ছিলেন। ওজসুকমেনলার ওজগুর গুনডেম এবং ওজগুর উলকের মতো সংবাদপত্রে সাংবাদিক হওয়ার আগে ইস্তানবুল বিশ্ববিদ্যালয় নৃতত্ত্ব ও নৃতত্ত্ব বিভাগ থেকে স্নাতক হন। পরে তিনি কনফেডারেশন অফ পাবলিক ওয়ার্কার্স ইউনিয়নস (কেএসকে)-এ প্রকাশনা বিশেষজ্ঞ হন।   রাজনৈতিক পেশা  ওজসোকমেনলার ২০০২ সালের সাধারণ নির্বাচনে গাজিয়ান্তেপের নির্বাচনী জেলার জন্য ডেমোক্রেটিক পিপলস পার্টির (ডিইএইচএপি) প্রার্থী ছিলেন। সংসদীয় প্রতিনিধিত্ব অর্জনের জন্য প্রয়োজনীয় ১০% নির্বাচনের সীমার উপরে তার দল জিততে ব্যর্থ হওয়ায় তিনি নির্বাচিত হননি।   বালারের মেয়র  ২০০৪ সালের স্থানীয় নির্বাচনে ওজসোকমেনলার বায়লার পৌরসভার মেয়র হওয়ার জন্য সোশ্যাল ডেমোক্রেটিক পিপলস পার্টির (এসএইচপি) প্রার্থী ছিলেন। ৫০,৭৩৩ ভোট পেয়ে ওজসোকমেনলার বায়লার মেয়র নির্বাচিত হন এবং ২০০৯ সাল পর্যন্ত দায়িত্ব পালন করেন। ২০০৯ সালের স্থানীয় নির্বাচনে ডেমোক্রেটিক সোসাইটি পার্টি (ডিটিপি) থেকে ইউকসেল বারান তার জায়গায় মেয়র নির্বাচিত হন।   ডেপুটি স্পিকার  জুন ২০১৫ সালের সাধারণ নির্বাচনের জন্য, ওজসোকমেনলার ভ্যান থেকে পিপলস ডেমোক্রেটিক পার্টি (এইচডিপি) প্রার্থী হন এবং পরবর্তীতে সংসদ সদস্য নির্বাচিত হন। এইচডিপি, ৮০ জন সংসদ সদস্য থাকার কারণে গ্র্যান্ড ন্যাশনাল অ্যাসেম্বলির চার জন ডেপুটি স্পিকারের মধ্যে একজনকে বেছে নেওয়ার অধিকার রয়েছে, প্রাথমিকভাবে দিলেক ওজালানকে সামনে রাখার ইচ্ছা ছিল বলে অভিযোগ করা হয়েছে। ওজালান, যিনি পিকেকে নেতা আবদুল্লাহ ওজালানের ভাগ্নে, তীব্র সমালোচনার মুখে পড়েন এবং দাবি করা হয় যে তিনি এই ভূমিকা চান না। ওজালানের জায়গায় ওজসোকমেনলার এইচডিপির সংসদ ডেপুটি স্পিকার হন।   সশস্ত্র সন্ত্রাসের অভিযোগ  বায়লার মেয়র হিসেবে কাজ করার সময় ইউরোপভিত্তিক পিকেকে বিরোধী একটি ওয়েবসাইট একটি ছবি প্রকাশ করে, যেখানে অভিযোগ করা হয় যে ওজসোকমেনলারকে পিকেকে প্রশিক্ষণ শিবিরে সশস্ত্র এবং সামরিক পোশাক পরিহিত অবস্থায় দেখা গেছে। যে ব্যক্তি ছবিটি প্রকাশ করেছে সে অভিযোগ করেছে যে ওজসোকমেনলারকে 'আইশে' এবং আবদুল্লাহ ওজালানের স্ত্রী কোডনাম দেওয়া হয়েছে, ওজালানের কারণে তিনি অফিসে অগ্রসর হয়েছেন বলে অভিযোগ করা হয়েছে। ওজসোকমেনলার এবং তার আইনজীবী এই দাবিঅস্বীকার করেন এবং ছবিটি প্রকাশকে '[ওজসোকমেনলারের] ব্যক্তিত্বের উপর ভারী আক্রমণ' বলে উল্লেখ করেন।   আরও দেখুন    কুর্দি জাতীয়তাবাদ  গ্র্যান্ড জাতীয় পরিষদের স্পিকার  তুরস্কের ২৫ তম সংসদ   তথ্যসূত্র      বহিঃসংযোগ    সংসদের ওয়েবসাইটে প্রোফাইল  Haberler.com এ সকল প্রাসঙ্গিক খবরের সংগ্রহ  বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:ইস্তাম্বুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:জনতা গণতান্ত্রিক দলের (তুরস্ক) রাজনীতিবিদ বিষয়শ্রেণী:তুরস্কের মেয়র বিষয়শ্রেণী:২১শ শতাব্দীর তুর্কি নারী রাজনীতিবিদ